Ira David Sankey

Ira David Sankey (28. elokuuta 1840 Edinburgh, Pennsylvania – 13. elokuuta 1908) oli yhdysvaltalainen hengellisen musiikin kustantaja, laulaja ja säveltäjä. 17-vuotiaaksi asti hän teki maanviljelystöitä isänsä tilalla. Kun isästä tuli pankinjohtaja 1857, poika saattoi alkaa opiskelun. 16-vuotiaana hän koki hengellisen heräämisen ja liittyi vanhempiensa tapaan metodistikirkkoon, jossa hän pian sai tehtäväkseen musiikin johtamisen. Herätyssaarnaaja D. L. Moody kutsui hänet mukaansa laulajana. Tässä työssä toimi vuodesta 1871 ja saavutti suurta suosiota. Hän julkaisi useita laulukokoelmia, tunnetuimmat niistä nimellä Sacred Songs and Solos. Näissä kokoelmissa oli yhteensä noin 1200 laulua, joista hän itse on säveltänyt suurimman osan, samoin kirjoittanut omia tekstejä, mutta ne eivät tulleet suosituiksi. Toimittuaan muutama vuoden Chicagossa, hän matkusti 1872 Englantiin ja piti ensimmäisen kokouksensa Yorkissa, jossa kuulijoita oli vain kahdeksan. Kuitenkin hänen maineensa levisi nopeasti ja monet kuuluisat henkilöt tulivat kuulemaan häntä, kuten William Ewart Gladstone, Kuningatar Viktoria ja Walesin prinssi. Sankey ja Moody viipyivät Brittein saarilla pari vuotta ja pitivät kokouksia Englannissa, Skotlannissa ja Irlannissa, ennen kuin palasivat takaisin Amerikkaan 1875. Sankey meni syyskuussa 1863 naimisiin Fanny V. Edwardsin kanssa ja sai kolme poikaa. Hän vietti elämänsä viimeiset vuodet sokeana vanhuuden silmänpainetaudin johdosta. Sankey kuoli Brooklynissä ja pääsi postuumisti Gospel Music Hall of Fameen. == Sankeyn säveltämiä virsiä suomenkielisissä laulukirjoissa == Siionin kannel * 477 Nyt laulan jälleen iloiten (sanat Robert Lowry, suom. Maria Joutsen 1896, uud. Lauri Thurén Hengellinen laulukirja * 137 Oi, tullos, Henki Helluntain (sanat tuntem.) * 203 Nyt voittolaulun soidessa (sanat John E. Hjelm 1930) * 273 Oi Jeesus, kuule (sanat Eliza H. Hamilton 1800-l) * 315 On tilaa vielä (sanat Horatius Bonar) * 431 Siipeinsä suojassa turvattu (sanat Willim O. Cushling) * 456 Sä, Jeesus, annat rauhan (sanat Jane Crewdson) * 527 Mä lakkaamatta laulelen (sanat Robert Lowry) Hengellisiä lauluja ja virsiä * 136 Oli yhdeksänkymmentä yhdeksän (sanat Elisabth Cecilia Douglas Clephane) * 137 Viel’ sijaa on! Näin kaikuu (sanat Horatius Bonar) * 165 Oot paljon sä, Jeesus, mun tähteni (sanat Simo Korpela) * 221 Valkeus jälkeen synkeyden (sanat Frances Ridely Havergal) * 278 Siipeinsä suojasa turvattu olen sanat William Orcutt Cishing) * 282 Ah, alla päivän taistojen (sanat tuntematon tekijä) * 341 Mä lakkaamatta laulelen (sanat Robert Lowry) * 361 On kaikki maailmassa (sanat Fredrik Natanael Beskov) Seurakunta laulaa * 16 Kun laulaa Jeesukssta saan (My life fllows on in endless song, sanat Robert Lowry, suom. Maria Joutsen, uud. Joel Niininen) * 48 Herran pyhä päivä (Sabbatsmorgon stilla, sanat Herman Råbergh) * 316 On Herra seisova suojanani (O safe to the Rock is higher than I, sanat Willim O. Cushling, suom. Joel Niininen 1994) * 321 Siipeinsä suojassa turvattu (sanat Willim O. Cushling, suom. Afra Arasola) == Huomionosoitukset == * GMA Gospel Music-kunniagallerian jäsen (1980) == Lähteet == == Aiheesta muualla == Luokka:Sokeat henkilöt Luokka:Yhdysvaltalaiset laulajat Luokka:Yhdysvaltalaiset säveltäjät Luokka:Yhdysvaltalaiset virsirunoilijat Luokka:Hengellisen musiikin esittäjät Luokka:Vuonna 1840 syntyneet Luokka:Vuonna 1908 kuolleet Luokka:Gospel Music Hall of Fame